b'\n_START_ARTICLE_\nAmerican Express\n_START_SECTION_\nAmerican Express -kortit Suomessa\n_START_PARAGRAPH_\nSuomessa tarjolla olevat Amex-kortit ovat maksuaikakortteja, joilla ei ole luotto-ominaisuutta.\n_START_SECTION_\nBasic Card\n_START_PARAGRAPH_\nKortilla ei ole vuosimaksua. Sill\xc3\xa4 ei saa mit\xc3\xa4\xc3\xa4n erityisetuja, jotka kuuluvat muihin kortteihin.\n_START_SECTION_\nGreen Card\n_START_PARAGRAPH_\nKortin vuosimaksu on 70 \xe2\x82\xac. Vuosimaksu sis\xc3\xa4lt\xc3\xa4\xc3\xa4 p\xc3\xa4\xc3\xa4syn palkinto-ohjelmaan. Siin\xc3\xa4 kortilla tehdyt ostokset kerrytt\xc3\xa4v\xc3\xa4t pisteit\xc3\xa4, joilla voi lunastaa tavara- ja palvelupalkintoja. My\xc3\xb6s rinnakkaiskortit ovat mahdollisia t\xc3\xa4st\xc3\xa4 luokasta yl\xc3\xb6sp\xc3\xa4in.\n_START_SECTION_\nGold Card\n_START_PARAGRAPH_\nKortin vuosimaksu on 170 \xe2\x82\xac. T\xc3\xa4h\xc3\xa4n korttiin kuuluu palkinto-ohjelman lis\xc3\xa4ksi muun muassa Priority Pass -lounge-kanta-asiakaskortti ja matkavakuutus.\n_START_SECTION_\nAmerican Express -kortit muualla\n_START_PARAGRAPH_\nAmerican Expressin maksukortit Yhdysvalloissa ovat maksuaikakortteja, varsinaisia luottokortteja ja ladattavia prepaid-kortteja._NEWLINE_Vuosina 1987\xe2\x80\x932009 American Express my\xc3\xb6nsi luottokortteja tuotenimell\xc3\xa4 Optima. Vuodesta 2014 alkaen tarjolla on ollut EveryDay-kortti.\n_START_SECTION_\nBlack Card eli Centurion Card\n_START_PARAGRAPH_\nKorttia ei voi erikseen hakea, vaan se luovutetaan tarkkojen kriteerien mukaan. Kortteja my\xc3\xb6nnet\xc3\xa4\xc3\xa4n sek\xc3\xa4 yksityiseen ett\xc3\xa4 yritysk\xc3\xa4ytt\xc3\xb6\xc3\xb6n. Korttia ei voi saada kaikissa maissa; Yhdysvaltojen ulkopuolella korttia tarjoavat American Expressin konttorit muun muassa Kanadassa, Meksikossa sek\xc3\xa4 osassa Euroopan ja Aasian maita. Vuosittaiset kulutusvaatimukset ovat arviolta noin 250\xc2\xa0000 Yhdysvaltain dollaria._NEWLINE_Kortti valmistetaan titaanista, ja sen j\xc3\xa4senyysmaksu on maasta riippuen muutamia tuhansia euroja tai dollareita vuodessa. Kortinhaltijat voivat esimerkiksi t\xc3\xa4ysihintaisia lentolippuja ostaessaan saada lisukkeeksi ilmaisia lippuja tai ykk\xc3\xb6sluokan lipun kakkosluokan lipun hinnalla. Lis\xc3\xa4ksi he p\xc3\xa4\xc3\xa4sev\xc3\xa4t lentokentill\xc3\xa4 sijaitseville klubeille ja muihin VIP-tiloihin, saavat alennusta lukuisissa luksushotelleissa ja ovat oikeutettuja saamaan erilaisia ostospalveluita. Kortinhaltijoista suurin osa on miehi\xc3\xa4, joiden omaisuus on keskim\xc3\xa4\xc3\xa4rin 4,5 miljoonaa euroa.'